шега за Готвачи
Един чужденец влязъл в нашенски ресторант. Прегледал менюто и попитал на български със силен акцент:
- Извинете, какво представлява мешаната скара?
Сервитьорката отговорила:
- Ами, това е кюфте, ке*апче, пържола, шишче и кърначе на едно място, господине!
Клиентът поръчал:
- Добре, донесете ми една мешана скара! Обаче, елиминирайте шишчето!
Сервитьорката влязла в кухнята и казала на готвача:
- А, бе, готин - тука един иска да му елиминираме шишчето. Знаеш ли какво значи това?
Оня изсумтял:
- Оф... Де да знам, бе! Аман от претенции! Кажи му, че елиминаторът се е счупил.